Държавен вестник, бр. 45, 2005 г., стр. 54

С Т Р .  54
Д Ъ Р Ж А В Е Н   В Е С Т Н И К
Б Р О Й  45
МИНИСТЕРСТВО
НА КУЛТУРАТА И ТУРИЗМА
УСТРОЙСТВЕН ПРАВИЛНИК
на Театрална къща “Надежда”
Раздел I
Общи положения
Чл. 1. Този правилник урежда устройството
и дейността на Театрална къща “Надежда”.
Чл. 2. Театрална къща “Надежда” е юриди-
ческо лице на бюджетна издръжка към Минис-
терство на културата и туризма, второстепенен
разпоредител с бюджетни кредити, със седали-
ще София.
Чл. 3. Театрална къща “Надежда” е с пред-
мет на дейност: осъществяване на театрален
продукт със социално-педагогическа насоче-
ност; разпространение на спектакли в местата
за лишаване от свобода, в домовете за сираци,
инвалиди и др.; иновации в театралната прак-
тика; международен обмен с подобни форма-
ции и изследване на социокултурното съзнание
на рисковите групи.
Раздел II
Устройство и управление
Чл. 4. (1) Театрална къща “Надежда” се ръ-
ководи от директор, който:
1. представлява Театрална къща “Надежда”
пред всички държавни органи, физически и
юридически лица в страната и в чужбина;
2. управлява средствата на Театрална къща
“Надежда”;
3. изработва и осъществява цялостната ху-
дожествено-творческа стратегия на Театрална
къща “Надежда”;
4. в качеството си на работодател сключва,
изменя и прекратява трудовите договори на
работниците и служителите, определя размера
на индивидуалните трудови възнаграждения и
другите материални стимули в съответствие с
наличните средства и нормативни изисквания,
изработва правилник за вътрешния трудов ред,
изготвя характеристики на всички работници и
служители в Театрална къща “Надежда” и вът-
решни правила за работна заплата;
5. осъществява взаимодействието и коорди-
нацията на Театрална къща “Надежда” с дър-
жавните органи и културни организации;
6. сключва договорите за финансиране на
проекти и други инициативи, утвърждава начи-
ните и формите за отчитане на реализираната
дейност и контролира изпълнението им.
(2) В изпълнение на правомощията си ди-
ректорът издава заповеди.
(3) Функциите на директора в негово отсъс-
твие се изпълняват от определен от него с пис-
мена заповед за всеки конкретен случай служи-
тел на Театрална къща “Надежда”.
Чл. 5. В рамките на утвърдената численост
на персонала Театрална къща “Надежда” опре-
деля своята структура.
Раздел III
Основни функции и задачи
Чл. 6. Театрална къща “Надежда”:
1. организира дейностите по осъществяване
на театрални продукти със социално-педагоги-
ческа насоченост;
2. реализира дейностите по разпространение
на спектакли в места за лишаване от свобода, в
домове за сираци, инвалиди и др.;
3. организира дейности по нови форми и
практики в театралната дейност;
4. осъществява дейност по международен
обмен със сродни формации и институции, под-
крепящи тази дейност;
5. осъществява дейност по изследване на
социално-културното съзнание на рисковите
групи;
6. подпомага осъществяването на държав-
ната политика в областта на културата.
Раздел IV
Финансиране
Чл. 7. Театрална къща “Надежда” се фи-
нансира от:
1. реализирани собствени приходи от про-
дажба на услуги, наеми, спонсорство, дарения,
завещания от български и чуждестранни физи-
чески и юридически лица и др.;
2. субсидия от републиканския бюджет чрез
бюджета на Министерството на културата и
туризма, осигуряваща средства за заплати, со-
циални и здравни осигуровки на щатната чис-
леност на персонала и част от материалната
издръжка;
3. субсидия от Националния център за те-
атър за защитени проекти и за целеви прог-
рами;
4. средства от реализирани международни и
национални културни проекти.
Раздел V
Организация на работата
Чл. 8. Организацията на труда в Театрална
къща “Надежда”, разпределението на работно-
то време, конкретните права и задължения и
спазването на трудовата дисциплина се уреж-
дат с правилника за вътрешния трудов ред.
Заключителни разпоредби
§ 1. Правилникът се издава на основание чл. 3
във връзка с § 1 от заключителните разпоредби
на Постановление № 350 на Министерския съ-
вет от 2004 г. за създаване на Театрална къща
“Надежда” като държавен културен институт
(ДВ, бр. 1 от 2005 г.).
§ 2. Изпълнението на правилника се възлага
на директора на Театрална къща “Надежда”.
§ 3. Правилникът влиза в сила от деня на
обнародването му в “Държавен вестник”.
Министър: Н. Чилова
24590